Diari Oficial de la Generalitat Valenciana


Sumari del DOGV 9683, del 14-09-2023 (2023/9265)

RESOLUCIÓ de 7 de setembre de 2023, del conseller d'Educació, Universitats i Ocupació, per la qual es nomena vocal del Consell Social de la Universitat Miguel Hernández d'Elx.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/9265


Data del document
:   07-09-2023

Organisme emissor


Tipus de document
:   Resolució

Descriptors 

:   * Conselleria d'Educació, Universitats i Ocupació
    * Consell Social d'Universitats

RESOLUCIÓ de 7 de setembre de 2023, del conseller d'Educació, Universitats i Ocupació, per la qual es nomena vocal del Consell Social de la Universitat Miguel Hernández d'Elx. [2023/9265]  
La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i funcionament del Consell Social, per a garantir la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i dinàmica universitàries, així com l'absència de conflicte d'interessos amb la universitat.  
La Llei 2/2003, de 28 de gener, de consells socials de les universitats públiques valencianes, regula en l'article 5 la composició d'aquests, establint en l'apartat 4.h que un vocal serà designat pel Consell de Cambres Oficials de Comerç, Indústria i Navegació de la Comunitat Valenciana, formant part del grup de representació dels interessos socials, i que segons l'article 6 de la dita llei, seran nomenats per la persona que tinga la titularitat de la conselleria competent en matèria d'universitats. Al seu torn, l'article 7 disposa que el mandat dels vocals del Consell Social que representen els interessos socials tindrà una duració de quatre anys, a comptar des de la publicació del seu nomenament en el Diari Oficial de la Generalitat Valenciana, i podran ser novament designats per un altre període igual consecutiu, per una sola vegada. Els vocals que representen els interessos socials perdran la seua condició per expiració del mandat, defunció o declaració d'incapacitat, renúncia, revocació per qui els va designar o apreciació per part del Consell Social de causa d'incompatibilitat. En aquests casos, el mandat del nou membre designat tindrà una duració igual al mateix temps que reste per complir a aquell membre que substituïsca.  
  
El Comité Executiu del Consell de Cambres de Comerç de la Comunitat Valenciana, en la sessió del dia 20 de juliol de 2023, va acordar la designació de Mario Martínez Murcia com a representant del Consell de Cambres Oficials de Comerç, Indústria, Serveis i Navegació de la Comunitat Valenciana en el Consell Social de la Universitat Miguel Hernández d'Elx, en substitució d'Ascensio Pérez Ruiz, nomenat mitjançant Ordre 10/2019, de 30 d'octubre, de la Conselleria d'Innovació, Universitats, Ciència i Societat Digital (DOGV 8687, 28.11.2019).  
  
Vist l'exposat, de conformitat amb el que es disposa en els articles 5, 6 i 7 de la Llei 2/2003, de 28 de gener, de consells socials de les universitats públiques valencianes, la proposta del director general d'Universitats, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
  
Primer  
Nomenar Mario Martínez Murcia vocal del Consell Social de la Universitat Miguel Hernández d'Elx, en representació dels interessos socials i designat pel Consell de Cambres Oficials de Comerç, Indústria, Serveis i Navegació de la Comunitat Valenciana, en substitució d'Ascensio Pérez Ruiz.  
  
Segon  
La duració del mandat serà per un període de quatre anys.  
  
Tercer  
La present resolució farà efecte el dia de la publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que exhaureix la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant el conseller d'Educació, Universitats i Ocupació en el termini d'un mes a comptar de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Generalitat Valenciana.  
  
València, 7 de setembre de 2023.- El conseller d'Educació, Universitats i Ocupació: José Antonio Rovira Jover.